
                                                                                                                                                Aprilie 2024
DESCRIEREA PROIECTULUI:

REABILITAREA ȘI EXTINDEREA BLOCULUI OPERATOR ȘI DOTAREA 
SPITALULUI JUDEȚEAN DE URGENȚĂ VÂLCEA ÎN VEDEREA
 REDUCERII RISCULUI DE INFECȚII NOSOCOMIALE

Beneﬁciarul proiectului: JUDEȚUL VÂLCEA
Locația proiectului: Spitalul Județean de Urgență Vâlcea din strada Calea lui Traian nr. 201, Municipiul Râmnicu Vâlcea, Județul Vâlcea.
Contractul de ﬁnanțare nr. 777/140/NOSO/19.10.2023
Cod proiect: 777/140/NOSO

Cladirea spitalului

Policlinica





Grupul țintă al proiectului este reprezentat de utilizatorii clădirii (angajați, pacienți, aparținători etc.). Dată fiind natura activității, grupul țintă este reprezentat de întreaga populație a județului (cca. 400.000 de locuitori).

Valoarea totală a proiectului este de 36.046.661,42 lei, din care:
29.620.631,20 lei, valoarea eligibilă din PNRR;
  5.627.919,93 lei reprezentând valoarea TVA eligibil aferent PNRR
      798.110,29 lei, valoare contribuție proprie inclusiv T.V.A. – Consiliul Județean Vâlcea
Obiectivul proiectului îl constituie reducerea riscului de infecții nosocomiale în cadrul Spitalului Județean de Urgentă Vâlcea prin reabilitarea și extinderea blocului operator, respectiv prin dotarea Spitalului cu echipamente specifice. 
Perioada de implementare a proiectului este de la data de 19.10.2023 până la data de 02.11.2024 şi poate fi extinsă prin acordul părților pe întreaga perioadă de implementare a PNRR.
Principalele activități ale proiectului:

· pregătirea şi realizarea achiziţiei de servicii de elaborare SF (CS1) - finalizată

· elaborarea SF (CS1) - finalizată

· pregătirea şi realizarea achiziţiei de servicii de elaborare PT şi asistenţă tehnică (CS2)

· pregătirea şi realizarea achiziţiei de servicii de verificatori atestaţi de proiect (CS3)

· execuţia contractului de servicii de elaborare PT şi asigurarea asistenţei tehnice (CS2)

· execuţia contractului de servicii de verificatori atestaţi de proiect (CS3)

· asigurarea managementului proiectului

· pregătirea şi realizarea achiziţiei de servicii de informare şi publicitate (CS4)

· pregătirea şi realizarea achiziţiei de lucrări (CL 1)

· pregătirea şi realizarea achiziţiei de servicii de supervizare (CS5)

· pregătirea şi realizarea achiziţiei de servicii de audit (CS6)

· execuţia şi recepţia lucrărilor (CL 1)

· execuţia contractului de servicii de informare şi publicitate (CS4)
· execuția contractului de servicii de supervizare (CS5)

· execuția contractului de servicii de audit (CS6)
Prin proiect se propun lucrări de arhitectură, structură și instalații la corpul C2 (blocul operator), lucrări de extindere a acestuia (corp nou legat funcțional de C2 printr-o pasarelă la nivelul etajului 2 în partea de Nord), precum și dotări și echipamente medicale, astfel:
I.
Corpul nou de clădire (extinderea) va adăposti 8 săli de operații și spațiile aferente acestora. Datele tehnice ale clădirii nou-propuse:

- regimul de înălțime: P+2E;

- suprafața construită: 350 mp;

- suprafața construită desfășurată: 1.170 mp;

- structură pe cadre din beton armat.

II.
Clădirea existentă (corpul C2):

- reamenajarea spațiilor blocului operator;

- suprafața construită: 650 mp.

III.
Dotări și echipamente specifice blocului operator:

·  echipamente pentru reprocesarea automată a endoscoapelor flexibile/ tubulaturii utilizate în blocul operator oferind siguranță, eficiență și simplitate;

·  echipamente pentru reducerea riscului de infecții asociate asistenței medicale în rândul personalului medical și auxiliar prin manevrarea fără contact a produselor biologice rezultate în urma intervențiilor medicale din blocurile operatorii și ATI;

·  aparatură de verificare calitativă a eficienței procedurilor de curățenie, dezinfecție, sterilizare prin măsurarea ATP (adenozintrifosfat) sau NAD (nicotinamida adenindinucleotid) de la nivelul suprafețelor/ echipamentelor din blocuri operatorii/ ATI.  

Proiectul include echipamente și aparatură de ultimă generație pentru a obține rezultate biologice precise, respectiv identificări până la nivel genic, oferind astfel, diagnostic de certitudine, precis și implicit prin oferirea tratamentului medical pliat pe germenele identificat. Astfel, se asigură calitatea optimă a actului medical. Echipamentele prevăzute pentru dezinfecția/ sterilizarea aerului asigură siguranța spațiilor interioare (ex. săli de așteptare/ coridoare) și mediu sigur (steril) din punct de vedere al încărcăturii biologice în spațiile cu risc infecțios (blocuri operatorii, ATI, săli de pansamente septice).

Indicatori:
	Unități/ structuri sanitare care vor beneficia de echipamente şi materiale pentru a reduce riscul de infecții asociate asistenței medicale
	1

	Capacitatea unităţilor de asistență medicală noi sau modernizate (persoane/ an)
	23.328


Date de contact:
JUDEȚUL VÂLCEA: http:/www.cjvalcea.ro, e-mail: consiliu@cjvalcea.ro; cjvalcea@vl.e-adm.ro, telefon: 0250/73.29.01, fax: 0250/73.56.17; adresa: Str. General Praporgescu nr. 1, Municipiul Râmnicu Vâlcea, 240595, Județul Vâlcea; persoană de contact: Andreea Popescu – Manager de proiect. 

                                                                      JUDEȚUL VÂLCEA
„PNRR: Fonduri pentru România modernă și reformată”
„Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”

„PNRR. Finanțat de Uniunea Europeană - UrmătoareaGenerațieUE”

https://mfe.gov.ro/pnrr/    https://www.facebook.com/PNRROficial/ 

